Baznīcas kalns (Kazdangas pagasts)
Šis raksts ir par pilskalnu Kazdangas pagastā. Par citām jēdziena Baznīcas kalns nozīmēm skatīt nozīmju atdalīšanas lapu. Baznīcas kalns ir pilskalns, kas atrodas Kurzemē, Dienvidkurzemes novada Kazdangas pagastā uz ziemeļrietumiem no Vecpils, Alokstes labajā krastā. Valsts nozīmes kultūras piemineklis. Pilskalns atrodas starp divām dziļām gravām. Tā augstums ir 25 metri, bet garums 50—60 metri. Dienvidaustrumu pusē tas nocietināts ar valni un grāvi. Datējums — vēlais dzelzs laikmets. 1923. gadā to pieminējis Ernests Brastiņš, bet sīkāk 1941. gadā aprakstījis Kārlis Rozītis.